Zenei kvíz-Élménybeszámoló

A Károlyi Kupa, az idei év új és remélhetőleg hagyományteremtő versenyén az első fordulót a zene világnapján tartottuk, természetesen a zenével kapcsolatosan. Személyes meglátásom szerint egy nagyon jó hangulatú délutánt zártunk, ami Blázy Mártonnak és a csapatok jókedvének volt köszönhető.

Rengeteg előkészületet igényelt a vetélkedő, ám úgy gondolom megérte annyi energiát belerakni, hiszen meg lett az eredménye. A versenyen 8 csapat vett részt, 5-7. osztályig. Volt zenehallgatási feladat és egy előre összeállított, néhol vicces, néhol komolyabb zenei tudást igénylő feladatlap. Az olykor segítségre szoruló csapatok a verseny végére derűs hangulatba kerültek, a verseny segítségével megerősödve az összetartozásban és a csapatszellemben. A feladványokat néhány könnyed játékkal zártunk, és úgy gondolom, hogy mindenkinek jól esett a kikapcsolódás a kis agytorna után.

Bízom abban, hogy a zenei kvíz sikeressége miatt a csapatokat viszont láthatjuk a következő fordulókban, ugyanilyen, vagy akár még több lelkesedéssel fordulva az őket váró akadályok felé. Az eredményes versenyzéshez gratulálok, kitartást a csapatainknak!

Balla Barbara

diákpolgármester